stanford-oval/wikipedia huggingface dataset:
Swakopmundin suomalainen koulu
Koulun oppilaat, joista on myöhemmin tullut toisen polven lähetystyöntekijöitä

| Lähetystyössä olleet Swakopmundin suomalaisen koulun oppilaat> Nimi | Lähetystyössä olleet Swakopmundin suomalaisen koulun oppilaat> Synt. | Lähetystyössä olleet Swakopmundin suomalaisen koulun oppilaat> Vuodet Swakopmundissa | Lähetystyössä olleet Swakopmundin suomalaisen koulun oppilaat> Maa | Lähetystyössä olleet Swakopmundin suomalaisen koulun oppilaat> Järjestö | Lähetystyössä olleet Swakopmundin suomalaisen koulun oppilaat> Vuodet kentällä | Lähetystyössä olleet Swakopmundin suomalaisen koulun oppilaat> Viitteet |
| --- | --- | --- | --- | --- | --- | --- |
| Eljas Suikkanen | 1935 | 1948–49, 1951 | Tansania | SLS | 1962–66, 1967–70, 1970–74 |   |
| Olle Eriksson | 1941 | 1952–58 | Namibia | SLS | 1968–72, 1973–, 1976–80, 1990–92, 1998–2003 |   |
| Lasse Eriksson | 1943 | 1952–58 | Namibia | SLS | 1971–74, 1976–80 |  |
| Helga Tollander-Eriksson | 1945 | 1952–58 | Namibia | SLS | 1975–78 |  |
| Anna Takkula (o.s. Hukka, e. Mulquin) | 1948 | 1955–60, 61–63 | Intia Pakistan | OM ICF | 1971–74 1976–87 |  |
| Matti Hukka | 1950 | 1957–60, 61–63 | Namibia | SLS | 1977–80 |  |
| Marjo Hukka (o.s. Marttunen) | 1951 | 1960–64 | Namibia | SLS | 1977–80 |  |
| Kaija Pett (o.s. Pentti) | 1953 | 1960 | Namibia Angola | SLS | 1979–82, 1988–90, 1991–94, 1995–96 2008–09 |  |
| Heikki Korhonen | 1953 | 1962–65 | Botswana | SLS | 1985–1988, 1989–92, 1992–1995, 1995–98, 2002–2006 |   |
| Martti Eirola | 1955 | 1962, 63–68 | Namibia | SLS | 1994–98 |  |
| Hannu Korhonen | 1955 | 1962–65 | Namibia | SLS | 1991–1995, 1997–1999 |  |
| Jaakko Löytty | 1955 | 1963–67 | Senegal | SLS | 1988–91, 1992–94 |  |
| Maija Kuoppala (o.s. Ihamäki) | 1959 | 1965–72 | Botswana, Kolumbia, Namibia | SLS | 1984–87 1988–92, 1992–94  |  |
| Riku Laukkanen | 1959 | 1966–71 | Kolumbia | SLS | 1993–95 |  |
| Sakari Löytty | 1959 | 1966–67 | Namibia | SLS | 1998–2000, 2000–2002 |  |
| Maria Stirling (o.s. Pentikäinen) | 1960 | 1967–76 | Botswana | SLS | 1990–93, 1993–97, 2002– |  |
| Martti Toivanen | 1960 | 1967–72 | Tansania | SLS | 1993– 97 |  |
| Eeva-Liisa Rantasuomela (o.s. Seppälä) | 1961 | 1968–77 | Angola | SLS | 1997–2001, 2002– |  |
| Kari Pentikäinen | 1962 | 1969–76 | Etiopia | SLS | 1995–99, 2001– |  |
| Sakari Seppälä | 1962 | 1969–77 | Viro | SLEY |  |  |
| Olli Löytty* | 1966 | — | Namibia | SLS | 1998–2000 |  |
* Syntynyt Namibiassa, mutta ei ole käynyt Swakopmundin suomalaista koulua.
Koulua käsittelevät teokset ja niiden tekijät

Swakopmundin suomalaista koulua käsitteleviä kirjoja on yhteensä kolme (ks. alla, “lähteet”), kahdelta eri kirjoittajalta. Kirjoittajista Tuula Olanterä on työskennellyt tämän koulun opettajana vuosina 1964–69 ja 1970–74, ja Kalle Seppänen vuosina 1976–79. Lisäksi Kalle Seppänen on laatinut tästä aiheesta vuonna 1994 kirkkohistorian pro gradu –työn Helsingin yliopiston teologisessa tiedekunnassa.
Aiheesta muualla

Facebook-ryhmä Swakopmundin koulukodin ystävät
T18 (haupitsi)

| T18 |
| --- | --- |

Valmistushistoria
Valmistusmaa:  Yhdysvallat
Tekniset tiedot
Tyyppi:  telatykki
Pääase:  M1A1 75 mm haupitsi
T18 oli yhdysvaltalainen telatykki. Sen kehittäminen aloitettiin syyskuussa 1941 ja siinä käytettiin M3 Stuartin alustaa. Sen etuosan oikealle puolelle kiinnitettiin 75 millimetrin haupitsi. Koska armeija ei pitänyt T18:sta, sen suunnittelu hylättiin vuonna 1942, ja T41:n suunnittelu aloitettiin.
T18-prototyyppejä säilytettiin Aberdeenin koekentällä vuoteen 1947 asti, jolloin ne tuhottiin.
Kehitys

T18:n kehittely alkoi vuonna 1941. Se perustui M3 Stuartin -alustaan, mutta se valmistettiin kevyestä teräksestä. 75 millimetrin haupitsi asennettiin T18:n etuosaan.
T18:sta valmistettiin kaksi prototyyppiä, jotka lähetettiin Aberdeenin koekentille. Vaunuista ei pidetty painonsa takia. Siihen aikaan ensimmäinen pilottimalli oli puolivälissä, mutta projekti keskeytettiin, koska armeija ei pitänyt sen painosta ja pystysuorasta panssarista. Lopulta T41 projekti korvasi T18 projektin.
Kirjallisuutta

Chamberlain, Peter; Ellis, Chris (1969). British and American Tanks of WWII. New York, NY: Arco Publishing Inc. ISBN 0-304-35529-1.
Hunnicutt, R. P. (1992). Stuart: A History of the American Light Tank. Novato, Calif: Presidio Press. ISBN 0-89141-462-2.
Zaloga, Steven J. (1999). M3 and M5 Stuart Light Tank 1940–1945. New Vanguard. Oxford, UK: Osprey Publishing. ISBN 1-85532-911-5.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:T18 Howitzer Motor Carriage
Käännös suomeksi
Villy Sørensen

Villy Sørensen (13. tammikuuta 1929 – 16. joulukuuta 2001) oli tanskalainen kirjailija ja filosofi. Hän sai Pohjoismaiden neuvoston kirjallisuuspalkinnon vuonna 1974. Hän oli Tanskan akatemian jäsen.
Sørensen opiskeli filosofiaa Kööpenhaminan ja Freiburgin yliopistoissa. Hän kirjoitti pienoiselämäkerrat muun muassa Senecasta, Schopenhauerista ja Nietzschestä. Hänen tärkeimmät kirjoituksensa olivat esseitä. Hänen esikoisteoksensa oli vuonna 1953 julkaistu novellikokoelma Sære historier. Varhaisissa kaunokirjallisissa teoksissaan hän kehitti omalaatuisen absurdismin. Novelleissa hän muuntelee vanhoja satuaiheita.
Sørensenin teoksista on ilmestynyt suomeksi Tarinoita (ilmestynyt suomeksi 1968) ja Ragnarök, jumalten tuho (ilmestynyt suomeksi 1998).
Palkinnot ja tunnustukset

Pohjoismaiden neuvoston kirjallisuuspalkinto 1974
Ruotsin akatemian pohjoismainen palkinto 1986
Suomennetut teokset

Tarinoita (Saere historier; Ufarlige historier ), suom. Arto Ingervo ja Kirsti Ingervo, Helsinki: 1968
Kaksi legendaa
Tuntematon puu
Vain päähänpisto
Ihmelapsi
Konsertti
Tiikerit
Kauppias
Duo
Vihollinen
Kotimatka
Romeo ja Signe
Ragnarök: jumalten tuho (Ragnarok, en gudefortælling), suom. Mika Siimes, Helsinki: Nemo 1998 ISBN 952-5180-09-3
Säädöskieli

Säädöskieli eli säädöksissä käytettävä kieli on osittain erikoiskieltäselvennä muistuttava kielenkäyttötapaselvennä. Se perustuu yleiskieleen, mutta käyttää paljon yleiskieleen kuulumattomia sanoja ja ilmauksia. Säädöskieli on yksi lakikielen eli juridisen kielen lajeista. Lakikieltä käytetään usein yläkäsitteenä, vaikka sitä joskus käytetään myös säädöskielen synonyymina. Muita lakikielen lajeja ovat oikeustieteen kieli, tuomioistuinkieli ja hallinnon kieli.
Suomen historialliset lait

Suomenkieliset säädökset olivat Ruotsin vallan aikana käännöksiä ruotsin kielestä. Ensimmäinen lainsuomennos oli Herra Martin kääntämä kuningas Kristoferin maanlaki noin vuodelta 1580. Sitä ja muita maanlain suomennoksia ei koskaan painettu. Ensimmäinen suomeksi painettu lakikirja oli 1759 ilmestynyt vuoden 1734 lain suomennos.
Venäjän vallan aikana säädökset ilmestyivät ruotsinkielisinä vihkosina, ja suomenkielisiä käännöksiä julkaistiin aluksi vain keskeisistä laeista. Kun Suomen asetuskokoelma perustettiin vuonna 1860, kaikki säädökset julkaistiin sittemmin myös suomeksi.
Ruotsalaiselle lakikielelle oli tyypillistä jyhkeys ja koukeroisuus, joka oli pitkään leimallista myös lakisuomelle. Vuoden 1734 lain kieli oli melko kansanomaista, vaikka siihen sisältyikin vanhahtavia sanontoja, joista monet olivat jääneet pois yleiskielestä. Vuoden 1734 lain vaikutuksesta Suomen säädöskieleen periytyi pitkään tietty vanhahtavuus. Suomessa vaikutti pitkään myös Ruotsin kanslia- eli kuriaalikielen koukeroisuus, juridiset pronominit (kuten "edellä mainittu") ja pitkävirkkeisyys.
Itsenäisyyden ajan säädöskieli

Säädöksiltä edellytettiin yleispätevyyttä, joka johti siihen että kirjoitettiin hyvin yksityiskohtaisesti tai kirjoitettiin abstraktisti käyttäen yleislausekkeita. Tällainen tapa kirjoittaa aiheutti ongelmia säädösten ymmärtämisessä, kun ne olivat pitkiä, mutkikkaita ja käyttivät paljon oikeudellisia nimityksiä.
Tultaessa 1980-luvulle ei ollut vielä vapauduttu vanhahtavasta ja mutkikkaasta kielenkäytöstä. Parina edeltäneenä vuosikymmenenä valtionhallinnossa  vaikuttaneiden suunnittelijoiden ammattikieli kulkeutui suunnitelmista ja mietinnöistä myös säädöskieleen. Virkakielikomitean ehdotuksesta valtioneuvosto antoi 1982 virkakielipäätöksen eli päätöksen toimenpiteistä viranomaisten kielenkäytön parantamiseksi (SDK 497/1982), joka oli voimassa tammikuuhun 2000 saakka. Virkakielipäätöksen toteuttaminen osoitti, että säädöskielen parantaminen on hidasta työtä.
Hyvä säädöskieli

Hyvä säädöskieli on yleiskielen mukaista. Se käyttää kirjakielen normeja, yleisesti tunnettua sanastoa ja yksinkertaista virkerakennetta. Säädöskielen tulisi olla myös johdonmukaista, täsmällistä ja ymmärrettävää sekä käyttää virheettömiä ilmauksia. Olennaiset kohdat ja tärkeimmät perustelut tulisi olla helposti havaittavissa ja käytetyt käsitteet tulisi tarvittaessa selittää. Säädöskielen tulisi myös olla sävyltään virallista ja persoonatonta sekä pyrkiä vain yhteen tulkintamahdollisuuteen ja ehdottomaan täsmällisyyteen.
Säädöskielen ymmärtämisen vaikeus liittyy usein abstraktiin, käsitteelliseen ja epäsuoraan esitystapaan. Abstraktisuus on seurausta käsitteiden paljosta käytöstä. Ymmärtämistä vaikeuttaa myös se, että säädösten soveltamiseen liittyvät seikat jätetään mainitsematta. Kun tällaisista seikoista on määrätty muissa säädöksissä, niin siitä ei useinkaan mainita mitään. Muiden säädösten huomioon ottamiseen käytetään niin sanottuja pedagogisia viittauksia, jotka usein käytettyinä tekevät säädöskielestä monimutkaista.
Aiheesta muualla

Valtioneuvoston päätös toimenpiteistä valtion viranomaisten kielenkäytön parantamiseksi (497/1982)
Tahallisuus

Oikeuden vaaka
Rikos
Rikosvastuu
Vastuu
Tahallisuus
Huolimattomuus
Laiminlyöntirikos
Syyksiluettavuus
Oikeudenvastaisuus
Tunnusmerkistö
Syyllisyys
Vastuuvapausperusteet
Syyntakeisuus
Syyntakeettomuus
Hätävarjelu
Pakkotila
Rikosprosessi
Rikosilmoitus
Esitutkinta
Syyteharkinta
Vanhentuminen
Tahallisuus on vahingonkorvaus- ja rikosoikeudellinen termi. Olennaiseksi se tulee, kun teon tahallisuuden astetta arvioidaan osana syyksiluettavuusarviointia. Jotkut rikokset ovat rangaistavia ainoastaan silloin, jos tekijä on syyllistynyt niihin tahallaan. Tekijä on myös voinut syyllistyä tekoon huolimattomuuttaan eli tuottamuksellisesti. Tahallisuus on määritelty rikoslain 3 luvun 6 §:ssä seuraavasti:
Tahallisuuden asteet

Tahallisuus voidaan myös jakaa eri asteisiin seuraavasti:
Tarkoitustahallisuus (dolus determinatus)
Tekijän tarkoituksena on toteuttaa teko juuri sellaisena, kuin teon tunnusmerkistössä on säädetty (esimerkiksi aiheuttaa toisen kuolema)
Varmuustahallisuus (dolus directus)
Tekijä tietää teostaan aiheutuvat seuraukset ja pitää niitä lähes varmana, vaikkei niitä varsinaisesti tavoittelekaan
Esimerkiksi lentokoneen räjäyttävä terroristi ei varsinaisesti tavoittele sivullisten tappamista, mutta tietää ilmassa räjähtävän lentokoneen aiheuttavan varmasti kaikkien koneessa olevien kuoleman
Tällöin hänen tahallisuutensa aste sivullisten kuolemaan nähden on dolus directus
Ehdollinen tahallisuus tai välinpitämättömyystahallisuus (dolus eventualis)
Tekijä pitää seurausta jokseenkin todennäköisenä, jota voidaan analysoida seuraavasti:
1) Tekijä pitää seurausta hyvinkin todennäköisenä tai
2) Tekijä pitää seurausta mahdollisena, mutta ei juuri yritä estää sen syntymistä / hyväksyy seurauksen
Taidepsykologia

Vincent van Gogh on yksi taiteilija, jota on paljon tulkittu psykologian teorioiden avulla. Omakuva korva sidottuna, 1889.
Taidepsykologia on taiteentutkimuksen ala, joka soveltaa psykologisen tutkimuksen teorioita ja menetelmiä. Sen tutkimuskohteena on taiteen ja yleisön välinen suhde, taiteen tekijät ja taideteokset.
Värihavaintotutkimuksissa fysiologisella psykologialla oli paljon merkitystä 1800-luvun alkupuolella. Michel Eugène Chevreulin tutkimukset ja Hermann von Helmholtzin väriteoria 1860-luvulta vaikuttivat impressionismiin ja neoimpressionismiin. Samaan tapaan havaintopsykologialla ja hahmoteorialla oli merkitystä 1800-luvun lopulla ja 1900-luvun alussa.
Psykologian vaikutusta ovat myös elämysteoriat, kuten Einfühlung- eli tunnestautumisteoria, jota Theodor Lipps kehitteli ja Wilhelm Worringer jatkoi. 
Myös psykoanalyyttinen taiteentulkinta on ollut suosittu tapa soveltaa psykologiaa taiteeseen. Oma erityisalansa on psykiatrinen taiteentutkimus, jota käytetään psykoterapiassa ja mielisairauksien diagnostiikassa.
Ichirō Mizuki

| Ichirō Mizuki> 水木一郎 |
| --- | --- |
 Ichiro Mizuki, Japan Expo 2007
Henkilötiedot
Syntynyt: 7. tammikuuta 1948 Tokio, Japani
Kuollut: 6. joulukuuta 2022 (74 vuotta)
Ammatti:  laulaja, säveltäjä, näyttelijä, ääninäyttelijä
Muusikko
Aktiivisena:  1968–
Tyylilajit:  anison J-pop
Soittimet:  kitara
Levy-yhtiöt:  Columbia Music Entertainment First Smile Entertainment Victor Entertainment Sony Music Entertainment
Aiheesta muualla
mizuki-spirits.com
  [ Muokkaa Wikidatassa ] [ ohje ]  
Ichirō Mizuki (jap. 水木一郎, Mizuki Ichirō, syntymänimeltään Toshio Hayakawa, jap. 早川俊夫, Hayakawa Toshio, 7. tammikuuta 1948 Tokio, Japani – 6. joulukuuta 2022) oli japanilainen laulaja, säveltäjä, näyttelijä ja ääninäyttelijä. Japanissa hänet tunnettiin myös lempinimellä Aniki.
Mizukin tunnetuimpiin töihin kuuluivat hänen animesta tunnetut teoksensa, joita kuullaan sarjoissa Mazinger Z, Babel II, Great Mazinger, Combattler V, Captain Harlock, Golion ja Godannar.
Ichirō Mizukin ensimmäinen virallinen julkaisu hänen viimeisellä levy-yhtiöllään, Nippon Columbialla, oli single Kimi ni sasageru Boku no Uta vuonna 1968. Sen oli säveltänyt Kanae Wada.
Soundtrack-albumi Mazinger Z julkaistiin vuonna 1972, ja sitä on myyty 700 000 kappaletta.
Vuonna 1978 julkaistiin soundtrack-albumi Captain Harlock, jota on myyty 150 000 kappaletta.
Diskografia > Singlet

Kimi ni sasageru Boku no Uta (jap. 君にささげる僕の歌), (Heinäkuu 1968)
Dare mo inai Umi (jap. 誰もいない海), (Huhtikuu 1970)
Natsukashi Kutte Hero ~I'll Never Forget You!~ (jap. 懐かしくってヒーロー~I'll Never Forget You!~), (21. marraskuuta 1990)
Natsukashi Kutte Hero PartII ~We'll Be Together Forever!~ (jap. 懐かしくってヒーロー・PartII~We'll Be Together Forever!~), (21. kesäkuuta 1992)
SEISHUN FOR YOU ~Seishun no Uta~ (jap. SEISHUN FOR YOU~青春の詩~), (21. tammikuuta 1994)
221B Senki Single Version (jap. 221B戦記 シングルバージョン), (3. syyskuuta 1997)
Golden Rule ~Kimi wa mada Maketenai!~ (jap. Golden Rule~君はまだ負けてない!~) / Miage te goran Yoru no Hoshi wo (jap. 見上げてごらん夜の星を), (1. syyskuuta 1999)
Diskografia > Albumit

OTAKEBI Sanjou! Hoeru Otoko Ichiro Mizuki Best (21. kesäkuuta 1989)
Ichiro Mizuki OTAKEBI 2 (1. toukokuuta 1990)
Ichiro Mizuki All Hits Vol.1 (1. syyskuuta 1990)
Ichiro Mizuki All Hits Vol.2 (21. helmikuuta 1991)
Ichiro Mizuki Ballade Collection ~SASAYAKI~ Vol.1 (21. huhtikuuta 1991)
Ichiro Mizuki All Hits Vol.3 (21. elokuuta 1991)
Ichiro Mizuki All Hits Vol.4 (21. helmikuuta 1992)
Ichiro Mizuki All Hits Vol.5 (21. elokuuta 1992)
Dear Friend (21. huhtikuuta 1993)
Ichiro Mizuki no Tanoshii Asobi Uta (21. tammikuuta 1994)
Ichiro Mizuki Best & Best (19. elokuuta 1995)
ROBONATION Ichiro Mizuki Super Robot Complete (19. heinäkuuta 1997)
Neppuu Densetsu (21. maaliskuuta 1998)
Neppuu Gaiden -Romantic Master Pieces- (30. tammikuuta 1999)
Aniki Jishin ~30th Anniversary BEST~ (21. marraskuuta 2001)
Ichiro Mizuki Best of Aniking -Red Spirits- (4. elokuuta 2004)
Ichiro Mizuki Best of Aniking -Blue Spirits- (6. lokakuuta 2004)
Musiikkikappaleet > Anime

Genshi Shounen Ryuu ga Yuku (原始少年リュウが行く) (Geshi Shounen Ryuu introkappale)
Mazinger Z (マジンガーZ) (Mazinger Z introkappale)
Bokura no Mazinger Z (ぼくらのマジンガーZ) (Mazinger Z outrokappale)
Babel Nisei (バビル2世) (Babel II introkappale)
Seigi no Chou Nouryoku Shounen (正義の超能力少年) (Babel II outrokappale)
Ore wa Great Mazinger (おれはグレートマジンガー) (Great Mazinger introkappale)
Yuusha wa Mazinger (勇者はマジンガー) (Great Mazinger outrokappale)
Tekkaman no Uta (テッカマンの歌) (Tekkaman: The Space Knight introkappale)
Space Knights no Uta (スペースナイツの歌) (Tekkaman: The Space Knight outrokappale)
Koutetsu Jeeg no Uta (鋼鉄ジーグのうた) (Steel Jeeg introkappale)
Hiroshi no Theme (ひろしのテーマ) (Steel Jeeg outrokappale)
Combattler V no Theme (コン・バトラーVのテーマ) (Combattler V introkappale)
Yuke! Combattler V (行け!コン・バトラーV) (Combattler V outrokappale)
Tatakae! Gakeen (たたかえ!ガ・キーン) (Magne Robo Gakeen introkappale, luona Mitsuko Horie)
Takeru to Mai no Uta (猛と舞のうた) (Magne Robo Gakeen outrokappale, luona Mitsuko Horie)
Try Attack! Mechander Robo (トライアタック!メカンダーロボ) (Mechander Robo introkappale)
Sasurai no Hoshi Jimmy Orion (さすらいの星 ジミーオリオン) (Mechander Robo outrokappale)
Hyouga Senshi Guyslugger (氷河戦士ガイスラッガー) (Hyouga Senshi Guyslugger introkappale)
Chichi wo Motomete (父をもとめて) (Voltes V outrokappale)
Choujin Sentai Baratack (超人戦隊バラタック) (Baratack introkappale)
Grand Prix no Taka (グランプリの鷹) (Arrow Emblem Grand Prix no Taka introkappale)
Laser Blues (レーサーブルース) (Arrow Emblem Grand Prix no Taka outrokappale)
Captain Harlock (キャプテンハーロック) (Captain Harlock introkappale)
Warera no Tabidachi (われらの旅立ち) (Captain Harlock outrokappale)
Lupin Sansei Ai no Theme (ルパン三世愛のテーマ) (Lupin III outrokappale)
Tatakae! Golion (斗え!ゴライオン) (Golion introkappale)
Gonin de Hitotsu (五人でひとつ) (Golion outrokappale)
Game Center Arashi (ゲームセンターあらし) (Game Center Arashi introkappale)
Mawari Himawari Hero Hero-kun (まわりひまわりへろへろくん) (Hero Hero-kun introkappale)
SOULTAKER (The SoulTaker introkappale, luona JAM Project)
Sangou no Hitsugi (塹壕の棺) (Godannar outro- ja introkappale (jakso 13), luona Mitsuko Horie)
ENGAGE!!! Godannar (ENGAGE!!!ゴーダンナー) (Godannar toinen vuodenaika introkappale, luona Mitsuko Horie)
STORMBRINGER (Koutetsushin Jeeg introkappale, kuin erottaa sisältä JAM Project)
Musiikkikappaleet > Tietokonepeli

Double Impact (ダブル・インパクト) (Ganbare Goemon ~Neo Momoyama Bakufu no Odori~ teemakappale)
Ara buru Damashii (荒ぶる魂+α) (Super Robot Wars Alpha imagokappale)
STEEL SOUL FOR YOU (Super Robot Wars Alpha imagokappale, luona Hironobu Kageyama)
Tomo yo ~Super Robot Wars Alpha~ (戦友よ。~SUPER ROBOT WARS α~) (Super Robot Wars Alpha imagokappale)
Wa ni Teki Nashi (我ニ敵ナシ) (Super Robot Wars Alpha imagokappale)
Denkou Sekka Volder (電光石火ヴォルダー) (Tatsunoko Fight teemakappale)
Gattai! Donranger Robo (合体!ドンレンジャーロボ) (Taiko no Tatsujin: Tobikkiri! Anime Special tulkkakappale)
Kitto Motto Zutto (きっと もっと ずっと) (Taiko no Tatsujin: Tobikkiri! Anime Special tulkkakappale, luona Mitsuko Horie ja Hironobu Kageyama)
Hibike! Taiko no Tatsujin (響け!太鼓の達人) (Taiko no Tatsujin: Tobikkiri! Anime Special tulkkakappale, luona Mitsuko Horie ja Hironobu Kageyama)
Esiintymiset

Televisioanimet
Koraru no Tanken (Rat Hector)
Space Carrier Blue Noah (Gruppenkommandeur)
Happy Lucky Bikkuriman (La☆Keen)
Chou Ninja Tai Inazuma!! SPARK (Shouryuusai Mizuki)
OVA
Dangaioh (Yoldo)
Televisio
Jikuu Senshi Spielvan (Dr. Ben)
Voicelugger (Voicelugger Gold)
Kirjallisuus

Hitoshi Hasebe: Anison - Kashu Ichiro Mizuki Sanjuu Shuunen Kinen Nekketsu Shashinshuu (兄尊(アニソン)―歌手水木一郎三十周年記念熱血写真集) (1999, Oakla Publishing) ISBN 4-87278-461-8
Ichiro Mizuki & Project Ichiro: Aniki Damashii ~Anime Song no Teiou / Mizuki Ichirou no Sho~ (アニキ魂~アニメソングの帝王・水木一郎の書~) (2000, Aspect) ISBN 4-7572-0719-0
Aiheesta muualla

Wikimedia Commonsissa on kuvia tai muita tiedostoja aiheesta .
Ichirō Mizukin viralliset sivut (japaniksi)
Ichirō Mizuki - Anison Database (japaniksi)
animesongs.com.br (Arkistoitu – Internet Archive) (portugaliksi)
Ichirō Mizuki - Anime News Network (englanniksi)
Ichirō Mizuki (Arkistoitu – Internet Archive) - Henshin Hall of Fame(englanniksi)
Ichirō Mizuki Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Yhdysvallat  Japani 
Tieteilijät:  CiNii 
Taiteenala:  MusicBrainz 
Muut:  Europeana
Titsian Tabidze

Titsian Tabidze
Titsian Tabidze (georg. ტიციან ტაბიძე, T'itsian T'abidze, 21. maaliskuuta 1895 – joulukuu 1937) oli georgialainen runoilija ja yksi georgialaisen symbolistisen liikkeen johtohahmoista. Hänet pidätettiin keksityin maanpetossyyttein, ja hän joutui Stalinin vainojen uhriksi. Tabidze oli tunnetun venäläisen kirjailijan Boris Pasternakin läheinen ystävä; Pasternak käänsi hänen runouttaan venäjäksi. Tabidze tunnettiin yleisesti pelkällä etunimellään "Titsian".
Elämä

Tabidze syntyi georgialaisortodoksisen papin perheeseen Imeretin alueella Länsi-Georgiassa, silloisessa Kutaisin kuvernementissa Venäjän keisarikunnassa. Hän sai koulutuksensa Moskovan yliopistossa, ja palasi Georgiaan, jossa hänestä tuli vuonna 1916 yksi Siniset sarvet -symbolistiryhmän perustajista ja ideologeista. Myöhemmin Tabidze yhdisti eurooppalaisia ja itämaisia virtauksia eklektiseksi runoudeksi, joka lähestyi futurismia ja dadaismia ja joka sai vaikutteita myös georgian kirjallisuuden klassikoista, vaikka Siniset sarvet olivatkin aikaisemmin hyökänneet niitä vastaan. Neuvostovallan perustamisen jälkeen vuonna 1921 hän valitsi sovittelevan suhtautumistavan bolševikkeja kohtaan. Huolimatta puolivillaisista yrityksistään ylistää "sosialismin rakentajia" hän ei hylännyt futuristista ja dekadenttia tyyliään.
Tabidze oli huomattavan venäläisen kirjailijan Boris Pasternakin ystävä ja kirjeenvaihdon osapuoli hänen teoksessaan "Kirjeitä georgialaisille ystäville". Pasternak tunsi Titsianin "pidättyväisenä ja monimutkaisena sieluna, joka oli täysin kiintynyt hyvään ja kykeni selvänäköisyyteen ja itsensä uhraamiseen". Hän käänsi Tabidzen runoutta venäjäksi.
Sorto

Vuoden 1936 alussa Neuvostoliiton lehdistö julkaisi useita taiteen formalismia kritisoineita artikkeleita. Titsian Tabidzea ja useaa hänen kollegaansa kuten Konstantine Gamsakhurdiaa, Simon Tšikovania ja Demna Šengelaiaa moitittiin heidän "epäonnistumisestaan vapauttaa itsensä vanhoista perinteistä, ja luoda läheisemmät yhteydet kansaan". Jotkut Neuvostoliitossa meneillään olevista poliittisista vainoista kauhistuneet kirjailijat hyväksyivät kritiikin julkisesti, mutta Tabidze kuului tästä kieltäytyneisiin ja jopa kritiikkiin vastanneisiin kirjailijoihin. Pasternak näki Tabidzen uhmakkuuden seuraukset, ja kehotti vilpittömässä yksityiskirjeessä ystäväänsä jättämään hyökkäykset huomiotta: "Luota vain itseesi. Kaivaudu porallasi syvemmälle, ilman pelkoa tai suosiota, vaan itseesi, itseesi. Jos et löydä kansaa, maata ja taivasta sieltä, luovu etsinnästäsi, sillä ei ole muuta paikkaa, mistä etsiä."
10. lokakuuta vuonna 1937 Tabidze erotettiin Georgian kirjailijaliitosta ja pidätettiin samana päivänä. Häntä syytettiin maanpetturuudesta, ja kidutettiin vankilassa, jossa hän katkeran humoristisesti nimesi ainoaksi kumppanikseen neuvostovastaisessa toiminnassaan 1700-luvun georgialaisen runoilijan, Besikin. Kahden kuukauden sisällä hänet teloitettiin, vaikka siitä ei annettukaan minkäänlaista ilmoitusta. Tabidzen katoaminen oli šokki: hänen elinikäinen ystävänsä, symbolistinen runoilija Paolo Iašvili, joka oli aikaisemmin pakotettu tuomitsemaan useita kumppaneitaan kansanvihollisiksi, ampui itsensä metsästysaseella kirjailijaliiton rakennuksessa.
Tabidzen perhe ja ystävät pitivät yllä toivoa hänen jäämisestään eloon. Vuonna 1940 Pasternak auttoi Tabidzen vaimoa Ninaa laatimaan vetoomuksen Titsianin puolesta Lavrenti Berijalle. Totuus runoilijan kohtalosta tuli julki vasta 1950-luvun puolivälissä Stalinin kuoleman jälkeen.
Runoilija Junna Morits joutui yhdeksän vuoden julkaisukieltoon, kun hän 1962 kirjoitti kunnianosoitusrunon 1937 teloitetulle Tabidzelle.
Käännös suomeksi
Markku Sääksjärvi

Markku Ville Tapio Sääksjärvi (2. marraskuuta 1942 Kouvola – 31. maaliskuuta 2014 Espoo) oli Helsingin kauppakorkeakoulun tietojärjestelmätieteen professori.
Henkilötiedot

Sääksjärven vanhemmat olivat toimitusjohtaja Pentti Sääksjärvi ja lehtori Eeva Portano. Hän valmistui ylioppilaaksi Kouvolan lyseosta 1961, Teknillisestä korkeakoulusta diplomi-insinööriksi vuonna 1967, tekniikan lisensiaatiksi vuonna 1971 ja tekniikan tohtoriksi 1976.
Sääksjärvi oli reservin luutnantti.